2019年3月份，鄧紫棋喺社交網站宣布已經同合作咗11年嘅「蜂鳥音樂」結束合作關係，用千字文訴心聲，話公司對自己有「不公」、「壓迫」嘅行為。由於鄧紫棋宣布解約之前，蜂鳥音樂已開始將「queenofhearts世界巡迴演唱會」嘅part2宣傳作公開發售，因此鄧紫棋為避免買咗飛嘅歌迷失望，決定演出已將門票發售嘅八場演唱會。